**PRIMER PRIPRAVE ANEKSA K POGODBI O ZAPOSLITVI JAVNEGA USLUŽBENCA, KI S 1. 6. 2025 IZPOLNI POGOJE ZA NAPREDOVANJE**

* **Javni uslužbenec je zaposlen na delovnem mestu Računovodje VI (D096042) in je uvrščen v izhodiščni plačni razred delovnega mesta, tj. 11. plačni razred. Javni uslužbenec s 1. 6. 2025 izpolni pogoje za napredovanje za 1 plačni razred.**
* **Tudi javni uslužbenec, ki napreduje v višji plačni razred, pridobi pravico do izplačila osnovne plače v vrednosti plačnega razreda, v katerega se uvrsti z napredovanjem, postopno.**
* **V »Aplikacijo za spremembe plačnega razreda ali delovnega mesta od 1. 1. 2025« vnesete šifro delovnega mesta D096042, šifro naziva 0 in plačni razred, v katerega javni uslužbenec napreduje (12. plačni razred).**
* **Aplikacija izpiše naslednje podatke:**

|  |  |  |
| --- | --- | --- |
| **Vrednost plačnega razreda javnega uslužbenca na dan 31. 12. 2024 (A)** | **Vrednost plačnega razreda, v katerega je javni uslužbenec uvrščen s 1. 1. 2025 (B)** | **Razlika (B - A) oziroma razlika do minimalne plače**  |
| **1.318,75 €** | **1.735,69 €** | **416,94 €** |
|  |  |  |
|  | **Višina obroka** | **Osnovna plača** |
| **1.01.2025[[1]](#footnote-1)** | **100,00 €** | **1.418,75 €** |
| **1.10.2025** | **100,00 €** | **1.518,75 €** |
| **1.06.2026** | **70,00 €** | **1.588,75 €** |
| **1.12.2026** | **62,54 €** | **1.651,29 €** |
| **1.07.2027** | **84,40 €** | **1.735,69 €** |
| **1.01.2028** | **0,00 €** | **1.735,69 €** |

* **Priprava aneksa k pogodbi o zaposlitvi, pri čemer je v tabelaričnem delu upoštevano, da javni uslužbenec napreduje s 1. 6. 2025 (v primeru, da boste v anekse vstavljali tabelarični del neposredno iz aplikacije, lahko datume pustite nespremenjene. V tem primeru morate v aneks nujno vključiti določbo, kot izhaja iz četrtega odstavka 4. člena predloga aneksa, in sicer koliko znaša osnovna plača javnega uslužbenca na dan 1. 6. 2025, ko napreduje v višji plačni razred):**

Na podlagi 49. člena Zakona o delovnih razmerjih Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A, 202/21 – odl. US, 15/22, 54/22 – ZUPŠ-1, 114/23 in 136/23 – ZIUZDS) in petega odstavka 25. člena Zakona o skupnih temeljih sistema plač v javnem sektorju (Uradni list RS, št. 95/24; v nadaljevanju: ZSTSPJS)

sklepata pogodbeni stranki:

…………………………………………….. *(navesti delodajalca)*s sedežem v/na …… ………………, ki ga zastopa ……………………………………….. (v nadaljnjem besedilu: delodajalec)

in

……………………………………………, rojen/a ……………….., z davčno številko ……………., stan. v/na …………………………………., (v nadaljnjem besedilu: javni uslužbenec)

**A N E K S**

**K POGODBI O ZAPOSLITVI**

1. člen

(uvodna določba)

Pogodbeni stranki ugotavljata:

* da je javni uslužbenec na podlagi pogodbe o zaposlitvi št. 1/2023 z dne 15. 4. 2023 zaposlen za nedoločenčas na delovnem mestu Računovodje VI (šifra delovnega mesta: D096042) in je uvrščen v 11. plačni razred.
* da se ta aneks sklepa zaradi napredovanja javnega uslužbenca v višji plačni razred na podlagi 25. člena ZSTSPJS.

2. člen

(napredovanje v višji plačni razred)

(1) Za javnega uslužbenca je bil izveden postopek preverjanja izpolnjevanja pogojev za napredovanje v višji plačni razred, ki ga predpisuje ZSTSPJS.

(2) Javni uslužbenec na podlagi tretjegain petegaodstavka 25. člena ZSTSPJS izpolnjuje pogoje za napredovanje za en (1) plačni razred.

3. člen

(uvrstitev v višji plačni razred)

Javni uslužbenec se na podlagi 25. člena ZSTSPJS uvrsti v **12.** plačni razred.

4. člen

(osnovna plača javnega uslužbenca in pridobitev pravice do višje plače v prehodnem obdobju)

(1) Javni uslužbenec pridobi pravico do izplačila osnovne plače v vrednosti plačnega razreda iz prejšnjega člena postopno, v skladu s 102. členom v povezavi s 101. členom ZSTSPJS.

(2) Osnovna plača javnega uslužbenca v obdobju od 1. junija 2025 do vključno 31. decembra 2027 predstavlja seštevek vrednosti plačnega razreda, v katerega bi bil javni uslužbenec uvrščen na dan 31. decembra 2024, dela razlike v osnovni plači, ki jo postopoma prejema v skladu s 102. členom v povezavi s prvim odstavkom 101. člena ZSTSPJS, in morebitne vrednosti uskladitve z rastjo cen življenjskih potrebščin v skladu s 104. členom ZSTSPJS.

(3) Javnemu uslužbencu se osnovna plača v prehodnem obdobju brez upoštevanja morebitnih uskladitev osnovne plače z rastjo cen življenjskih potrebščin določi na naslednji način:

| **Vrednost plačnega razreda, v katerega bi bil javni uslužbenec uvrščen na dan 31. 12. 2024 (A) v EUR** | **Vrednost plačnega razreda, v katerega je javni uslužbenec uvrščen (B) na dan 1. 6. 2025 v EUR** | **Razlika (B - A) oziroma razlika do minimalne plače**  |
| --- | --- | --- |
| **1.318,75 €** | **1.735,69 €** | **416,94 €** |
|  |
|  | **Višina obroka** | **Osnovna plača** |
| **1. 6. 2025** | **100,00 €** | **1.418,75 €** |
| **1. 10. 2025** | **100,00 €** | **1.518,75 €** |
| **1. 6. 2026** | **70,00 €** | **1.588,75 €** |
| **1. 12. 2026** | **62,54 €** | **1.651,29 €** |
| **1. 7. 2027** | **84,40 €** | **1.735,69 €** |
| **1. 1. 2028** | **0,00 €** | **1.735,69 €** |

(4) Javni uslužbenec pridobi pravico do višje osnovne plače zaradi napredovanja v višji plačni razred s 1. 6. 2025.Osnovna plača na dan 1. 6. 2025 za polni delovni čas znaša **1.418,75** EUR.

(5) Z dnem, ko javni uslužbenec pridobi pravico do izplačila celotne razlike iz tretjega odstavka tega člena, pridobi pravico do izplačila osnovne plače v vrednosti plačnega razreda, v katerega je uvrščen, v skladu s plačno lestvico, veljavno na dan pridobitve pravice do izplačila celotne razlike.

(6) Osnovna plača se usklajuje z rastjo cen življenjskih potrebščin na podlagi določb ZSTSPJS.

5. člen

(druge določbe)

Vse ostale pravice in obveznosti, določene v pogodbi o zaposlitvi, ki jih ta aneks ne spreminja, ostajajo nespremenjene in še naprej v veljavi.

6. člen
(začetek veljavnosti in uporabe)

(1) Ta aneks začne veljati z dnem podpisa obeh pogodbenih strank, uporablja pa se od 1. 6. 2025.

(2) Aneks je sestavljen v dveh enakih izvodih, od katerih prejme vsaka stranka po en izvod.

|  |
| --- |
| Številka:  |
| Datum: |

|  |  |  |
| --- | --- | --- |
| Javni uslužbenec:\_\_\_\_\_\_\_\_\_\_\_\_\_\_\_\_\_ |  | Delodajalec:\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

1. Aplikacija izpiše višino obroka in osnovne plače na dan 1. 1. 2025. Na dan 1. 6. 2025, ko javni uslužbenec napreduje v višji plačni razred, v konkretnem primeru v 12. plačni razred, bo imel osnovno plačo v enaki višini, kot je določena na dan 1. 1. 2025 (1418,75 eur). [↑](#footnote-ref-1)